cyanic-selkie/wikianc huggingface dataset:
আডলফ হিটলার
আডলফ হিটলারের যৌনজীবন
thumb|325x325px|বারঘোফে কুকুরের সাথে আডলফ হিটলার এবং [[ইভা ব্রাউন]] আডলফ হিটলারের যৌনজীবন নিয়ে দীর্ঘদিন ইতিহাসবিদ এবং পণ্ডিতদের মধ্যে বিতর্ক চলছে। পুরো জীবনে কিছু সংখ্যক মেয়ের সাথে তার রোমান্টিক সম্পর্ক ছিল এবং একই সাথে সমকামিতার প্রতি তার বিদ্বেষ দেখা গেছে। তিনি সমকামিতায় আসক্ত ছিলেন, এমন কোন প্রমাণ পাওয়া যায় না। তার নাম অনেক মেয়ের সাথেই যুক্ত হয়েছে, যাদের মধ্যে দুজন আত্মহত্যা করেছে। অন্যান্য ঘটনার মধ্যে আছে, একজন আত্মহত্যা চেষ্টার ৮ বছর পর মারা গিয়েছিল এবং আরেকজন একটি ব্যর্থ আত্মহত্যার চেষ্টা চালিয়েছিল। যদিও এসব বিষয়ে জোরালো প্রমাণ নেই।
হিটলারকে সবাই জানত একজন সংসারত্যাগী চিরকুমার মানুষ হিসেবে, যিনি তার পুরো জীবন রাজনৈতিক উদ্দেশ্য ও রাষ্ট্রের জন্য উৎসর্গ করেছেন।  ইভা ব্রাউনের সাথে তার ১৪ বছরের প্রেমের সম্পর্ক বাইরে এবং ভেতরের কেউ জানত না। ব্রাউনের জীবনীলেখক হেইকে গোরটেমা উল্লেখ করেছেন যে, এই জুটি স্বাভাবিক যৌন জীবন উপভোগ করত। হিটলার এবং ব্রাউন ১৯৪৫ এ এপ্রিলের শেষ দিকে বিয়ে করেছিলেন এবং আত্মহত্যার পূর্ব পর্যন্ত ৪০ ঘণ্টারও কম সময় একসাথে ছিলেন।
হস্তক্ষেপ
১৯৩৯ সালে তিনি গারহার্ড ডোমাগ নামীয় এক চিকিৎসাবিজ্ঞানীকে তার প্রাপ্য নোবেল পুরস্কার গ্রহণে নিষেধাজ্ঞা প্রদান করেন।
মা শূলিনী
শূলিনী ( আদ্যাশক্তি মহামায়া ), রূপ ও অরূপ,গুণ ও নির্গুণ, জ্ঞান, প্রজ্ঞা, সৃষ্টি, স্থিতি এবং বিনাশের মূল।তিনি মহামায়া আদ্যাশক্তির অন্যতম উগ্র রূপকল্প।
ভগবান বিষ্ণুর চতুর্থ অবতার নরসিংহ,দৈত্যপতি হিরণ্যকশিপুকে হত্যা করার পরেও তাঁর সুবিপুল ক্রোধকে প্রশমিত করতে পারেননি,প্রচণ্ড ধ্বংসলীলায় মেতে উঠে নিখিল সৃষ্টির অস্তিত্বকে বিপন্ন বিপর্যস্ত করেছিলেন । তাই ভগবান শিব নরসিংহকে শান্ত করার মানসে শরভ রূপে আবির্ভূত হন। ক্রমে নরসিংহ ও শরভ আবারো প্রলয়ংকর যুদ্ধে লিপ্ত হলে উভয়কে নিয়ন্ত্রণ করার জন্য আদ্যাশক্তি প্রত্যঙ্গিরা (মতান্তরে শূলিনী)রূপে আবির্ভূতা হন।
মা শূলিনী, শূলিনী দুর্গা, শিবানী এবং সালোনি নামেও পরিচিত, প্রায়শই দুর্গা মতো দেবীর সাথে তুলনা করা হয়।
শূলিনী দুর্গার উৎসব
শূলিনী মেলা সোলান, ভারতের মাশরুম শহর সোলানে অবস্থিত দেবী শূলিনীর পবিত্র মন্দির থেকে এর নামটি অর্জন করেছে।শূলিনী দেবীর অপূর্ব মন্দিরটি মূলত প্রতি বছর জুনের শেষ সপ্তাহে এখানে পালিত শূলিনী মেলার জন্য সোলানের পৃষ্ঠপোষক দেবীকে উৎসর্গ করা হয়েছে মা শূলিনী, দেবী শূলিনীর সম্মানে পালিত হয়, তাঁর বড় বোনের কাছে দেবী শূলিনী দেবীর তিন দিনের ভ্রমণকে স্মরণ করে। সোলানের নাগরিকদের পাশাপাশি প্রতিবেশী অঞ্চল থেকে এখানে অবতরণকারী ভক্তরা শূলিনী দেবী মন্দিরে জমায়েত হন।
দেবী শূলিনীকে তাঁর মন্দির থেকে একটি অলঙ্কৃত পালকিতে নিয়ে যাওয়া হয়। শোভাযাত্রাটি সোলানের বিভিন্ন স্থানের মধ্য দিয়ে যায় এবং সর্বত্র এটি অত্যন্ত জাঁকজমকের সঙ্গে, সোৎসাহ-উদ্দীপনায় ও সতর্ক প্রহরার সঙ্গে করা হয়।গঞ্জ বাজারের মা দুর্গার মন্দির হল দেবী শূলিনীর চূড়ান্ত গন্তব্য। দেবী শূলিনী সে মন্দিরে তিন দিনের জন্য অবস্থান করেন এবং তারপরে তাঁর নিজ মন্দিরে ফিরে আসেন।
শূলিনী মেলার শেষ দিনে দেবীর নিজের মন্দিরে প্রত্যাবর্তন যাত্রা আরও বেশি আড়ম্বর ও জাঁকজমকের সাথে উদযাপিত হয়।তৃতীয় দিনে, উৎসব চূড়ান্ত পর্যায়ে পৌঁছায়।সোলান ভক্ত ও দর্শনার্থীদের সমগ্র জনপদ অসীম আবেগ ও উচ্ছ্বাসে উদ্বেলিত হয়।
শূলিনী মেলা হল সোলানের ঐতিহ্যবাহী মেলা।
সেফালোথোরাক্স
সেফালোথোরাক্স বা প্রোসোমা হল কিছু বিশেষ প্রজাতির আর্থ্রোপডদের ট্যাগমা যা মস্তক ও থোরাক্স এর মিলিত রূপ ও উদরের অগ্রভাগে অবস্থান করে। (কিছু প্রজাতির ক্ষেত্রে সেফালোথোরাক্সের  পরিবর্তে  প্রোসোমা এবং উদরের পরিবর্তে ওপিসথোসোমা ব্যবহৃত হয়।) সেফালোথোরাক্স শব্দটি এসেছে গ্রিক শব্দ মস্তক(κεφαλή, kephalé) এবং বক্ষ (θώραξ, thórax) থেকে। বলাবাহুল্য যে মস্তকের সঙ্গে বক্ষের এই প্রকার একীকরণ কেবল মাত্র কেলিকের‍্যাট এবং ক্রাস্টাশিয়ানদের  মধ্যে পরিলক্ষিত হয় অন্যান্য ষটপদীদের ( পতঙ্গদের নিয়ে) মস্তক ও বক্ষ আলাদা হয়। লিমুলাস  এবং কিছু ক্রাস্টাশিয়ানদের সেফালোথোরাক্স  ক্যারাপেস নামক আবরণ দ্বারা আবৃত থাকে।
ফোভিয়া
ফোভিয়া হল সেফালোথোরাক্সের মধ্যভাগ যা মস্তক(সেফালোন)-এর পিছনে অবস্থান করে।(কেবল মাত্র মাকড়সাদের ক্ষেত্রে) এটি চিহ্নিতকরণে গুরুত্ত্বপূর্ণ ভূমিকা পালন করে। এটি তীর্যক বা অগ্র তীর্যক প্রকৃতির হয়ে থাকে এবং কিছু টারান্টুলার (যেমন - সেরাটোগাইরাস ডারলিঙ্গি ) "শৃঙ্গ" যুক্ত হতে পারে৷
স্লিপিয়াস
স্লিপিয়াস হল সেফালোথোরাক্স এবং অকুলেরিয়ামের মধ্যবর্তী অংশ৷ এটি বেশির ভাগ অ্যারাকনিডের মধ্যেই পরিলক্ষিত হয়৷ অমেরুদন্ডীদের মধ্যে এটি লাব্রাম ও মুখমন্ডলের মাঝে অবস্থান করে।
অকুলেরিয়াম
বেশির অমেরুদন্ডীদের মধ্যে অকুলেরিয়াম হল অকেলি ধারণকারী অঙ্গ। হারভেস্টম্যানদের শরীরে এটি কাঁটা দ্বারা সজ্জিত থাকে।
ট্ৰাইডেন্ট
ট্রাইডেন্ট হল হারভেস্টম্যানদের মধ্যে পরিলক্ষিত তিনটি কন্টক সজ্জা৷ এটি অকুলেরিয়ামের অগ্রে অবস্থান করে। এর আকৃতি প্ৰজাতির ভিন্নতায় বিভিন্ন হয়৷ কোনো কোনো প্রজাতিতে এটি থাকেই না, আবার কোনো প্ৰজাতিতে এটি বিশাল আকার ধারণ করে।
বি-২ স্পিরিট
{||}
বি-২ স্পিরিট (B-2 Spirit) মার্কিন যুক্তরাষ্ট্রের একটি ভারী বোমারু বিমান, যা স্টেল্থ বোম্বার (Stealth Bomber) নামেও পরিচিত। এটি তৈরি করেছে নরথ্রপ গ্রামেন। এটি রাডার দ্বারা সহজে শনাক্ত করা যায় না, এবং বড় ধরনের আকাশযুদ্ধের উপযোগী করে এটিকে নির্মাণ করা হয়েছে। এটি প্রচলিত ও নিউক্লীয় উভয় প্রকার বোমা বহন ও বর্ষণ করতে পারে। এই বিমানটির উচ্চ নির্মাণ ও রক্ষণাবেক্ষণ খরচের জন্য এটি মার্কিন কংগ্রেস ও পেন্টাগনে বেশ কিছু বিতর্ক তৈরি করেছে। উচ্চ নির্মাণ ব্যয়ের কারণে ১৯৮০-এর দশকের শেষ ভাগ থেকে ১৯৯০-এর দশকে, মার্কিন কংগ্রেস প্রাক্কালিত ১৩২টি বিমান নির্মাণের সিদ্ধান্ত থেকে সরে এসে মাত্র ২১টি বিমান নির্মাণ করে।
প্রতি বি-২ স্পিরিট বিমানের গড় নির্মাণ ব্যয় ৭৩.৭ কোটি মার্কিন ডলার। এছাড়া প্রতিটি বিমানের রক্ষণাবেক্ষণ ব্যয় গড়ে প্রায় ৯২.৯ কোটি মার্কিন ডলার, যার মধ্যে আছে খুচরো যন্ত্রাংশ, বিভিন্ন প্রয়োজনীয় উপকরণ, রেট্রোফিটিং, এবং সফটওয়্যার সাপোর্ট। এই বিমান নির্মাণ প্রকল্পে প্রতিটি বিমানের ক্ষেত্রে গড়ে মোট ব্যয় হয়েছে প্রায় ২১০ কোটি মার্কিন ডলার (১৯৯৭ সালে ডলারের মূল্যমান অনুযায়ী), এবং এর মধ্যে আছে উন্নয়ন, প্রকৌশল, পরীক্ষণ প্রভৃতি ব্যয়।
বর্তমানে যুক্তরাষ্ট্রের বিমান বাহিনী মোট ২০টি বি-২ স্পিরিট পরিচালনা করছে। যদিও এই বিমানগুলো স্নায়ু যুদ্ধকে সামনে রেখে নির্মাণ করা হয়েছে, কিন্তু পরবর্তীকালে এগুলো ১৯৯৯ সালের কসোভো যুদ্ধে সাইবেরিয়াতে, এবং ইরাক যুদ্ধ ও ২০০১-এর আফগানিস্তান যুদ্ধেও ব্যবহৃত হয়েছে। ২০০৮ সালে উড্ডয়নের মুহুর্তে ক্র্যাশ করে একটি বিমান ধ্বংস হয়ে যায়।
এই বিমানে মোট আরোহীর সংখ্যা দুই, এবং এটি ৮০ × জেডিএএম জিপিএস নিয়ন্ত্রিত বোমা, অথবা অত্যন্ত বিমান সুরক্ষিত স্থানে ১৬ ×  বি৮৩ নিউক্লিয়ার বোমা একবারে ফেলতে পারে। বি-২ স্পিরিট-ই একমাত্র বিমান যা দূর আকাশ থেকে স্টেল্‌থ অবস্থানে থেকেও ভূমিতে নির্দিষ্ট লক্ষমাত্রায় বোমা ছুড়তে পারে।
এটিবি প্রকল্প
বি-২ স্পিরিট বোমারু বিমান তৈরির প্রকল্প শুরু হয় ১৯৭৯ সালে কালো প্রকল্প অ্যাডভান্সড টেকনোলজি বোম্বার (এটিবি) নামে। সে সময় স্নায়ুযুদ্ধ ছিলো প্রকট, এবং ১৯৭৯ ও ১৯৮০ সালে রাষ্ট্রপতি নির্বাচন ক্যাম্পেইনে প্রার্থী রনাল্ড রেগান মার্কিন সামরিক বাহিনীর শক্তি ও মর্যাদা বৃদ্ধি করবেন বলে প্রতিশ্রুতি দিয়েছিলেন। ১৯৮০ সালের ২২ আগস্ট কার্টার প্রশাসন মার্কিন যুক্তরাষ্ট্রের প্রতিরক্ষা দপ্তরের আওতায় এটিবি প্রকল্পসহ স্টেল্‌থ বিমানের উন্নয়ন ও বিকাশে কাজ শুরু করে। ২০০৭ সালে এটি প্রকাশ পায় যে, ম্যাসাচুসেট্‌স ইনস্টিটিউট অব টেকনোলজির বিজ্ঞানীগণ ১৯৮০-এর দশকে এই প্রকল্পের সফলতার জন্য চুক্তিভিক্তিক গোপনীয়তার সাথে কাজে অংশ নিয়েছিলেন।
হুসামুল হারামাঈন
থাম্ব হুসামুল হারামাঈন (হুসাম আল-হারামাঈন) বা হুসাম আল হারমাঈন (পবিত্র দুই মসজিদের তরবারি) ১৯০৬ সালে আহমদ রেজা খান বেরলভী (১৮৫৬-১৯২১) কর্তৃক লিখিত একটি গ্রন্থ যেটিতে তিনি দেওবন্দি, আহলে হাদিস ও কাদিয়ানী আন্দোলনের প্রতিষ্ঠাতাদের ধর্মদ্রোহিতা হিসেবে ঘোষণা করেন।
গ্রন্থটি আরবি, উর্দু, ইংরেজি, তুর্কি এবং হিন্দি ভাষায় প্রকাশিত হয়েছে এবং আল জামিয়াতুল আশরাফিয়া এর অঙ্গীকার বাধ্যতামূলক। বইটির জবাবে হুসাইন আহমদ মাদানি আশ শিহাবুস সাকিব রচনা করেন।
ইতিহাস
১৯০৫ সালে, খান হেজাজে পবিত্র স্থানগুলোতে সফর করেছিলেন। এই সময়কালে, তিনি "আল মো'তামাদ ওয়াল মোস্তানা" (নির্ভরযোগ্য প্রমাণ) শীর্ষক একটি খসড়া দলিল প্রস্তুত করেন যাতে তিনি মক্কা ও মদিনায় তার সমকালীন আলেমদের নিকট উপস্থাপনের জন্য দেওবন্দি, আহলে হাদীস এবং আহমদিয়া আন্দোলনের প্রতিষ্ঠাতাদের মতামতের বিরুদ্ধে মতামত প্রদান করেছিলেন। খান ৩৩ জন ইসলামী পণ্ডিতের রায় সম্পর্কে পাণ্ডিত্যপূর্ণ মতামত সংগ্রহ করেছিলেন। সকলেই তার এই দৃঢ় বিবৃতির সাথে একমত হয়েছিল যে, দেওবন্দী, আহমদিয়া এবং আহলে হাদীস আন্দোলনের প্রতিষ্ঠাতারা ধর্মভ্রষ্ট (মুরতাদ) এবং কুফরে ছিলেন। তারা ব্রিটিশ ভারত সরকারকে ধর্মবিরোধের জন্য এই আন্দোলনের প্রতিষ্ঠাতাদের মৃত্যুদণ্ড কার্যকর করার জন্য অনুরোধ করেছিলেন।
ফতোয়াতে নিম্নলিখিত প্রতিটি বিষয় সম্পর্কে আলাদাভাবে আলোচনা করা হয়েছে:
দেওবন্দি
আশরাফ আলী থানভী, রশিদ আহমদ গাঙ্গুহি এবং কাসেম নানুতবিকে ছিলেন মুখ্য ব্যক্তিত্ব, যারা আল্লাহ, নবী হজরত মুহাম্মদ (দ.) এবং আউলিয়াদের বিরুদ্ধে ধর্মনিন্দা প্রদর্শনের কারণে দেওবন্দী আন্দোলনের এই তিন জন কাফের হিসাবে অভিহিত হয়েছিল।
আহমদিয়া
আহমদিয়া আন্দোলনের প্রতিষ্ঠাতা মির্জা গোলাম কাদিয়ানীকে নবী হজরত মুহাম্মাদ (দ.)'র নবুয়তের সম্পূর্ণতা (খতমে নবুয়ত) সম্পর্কিত বিশ্বাসের লঙ্ঘনের কারণে কাদিয়ানিকে কাফের হিসাবে অভিহিত করেন।
কালিয়াকৈর উপজেলা
কালিয়াকৈর উপজেলা বাংলাদেশের গাজীপুর জেলার একটি প্রশাসনিক এলাকা।
অবস্থান ও আয়তন
গাজীপুর সদর উপজেলার পশ্চিমে ২৪.৪ ডিগ্রি উত্তর অক্ষাংশ এবং ৯০.১৪ ডিগ্রি পূর্ব দ্রাঘিমা অংশে কালিয়াকৈর উপজেলা অবস্থিত। এই উপজেলার উত্তরে টাঙ্গাইল জেলার মির্জাপুর উপজেলা ও সখিপুর উপজেলা, দক্ষিণে ঢাকা জেলার সাভার উপজেলা, ধামরাই উপজেলা, পূর্বে গাজীপুর সদর উপজেলা ও শ্রীপুর উপজেলা, পশ্চিমে টাঙ্গাইল জেলার মির্জাপুর উপজেলা। কালিয়াকৈর থানার পাশে একটি হাইটেক সিটি রয়েছে যার নাম বঙ্গবন্ধু হাইটেক সিটি।
প্রশাসনিক এলাকা
এ উপজেলায় ১ টি পৌরসভা ও ৯ টি ইউনিয়ন রয়েছে; এগুলো হলো:
অর্থনীতি
এ উপজেলায় অনেক গার্মেন্টস ফ্যাক্টরি, ফ্যান কারখানা, শপিং মল আছে।
ভাষা ও সংষ্কৃতি
শ্রীপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ও সংস্কৃতি গঠনে ভূমিকা রেখেছে। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। উপজেলা উপজেলার আঞ্চলিক ভাষার সাথে সন্নিহিত ময়মনসিংহ, টাঙ্গাইল ও ঢাকা র ভাষার অনেকটা সাযুজ্য রয়েছে। শীতলক্ষা নদীর গতিপ্রকৃতি পাদদেশে শ্রীপুর, মানুষের আচার-আচরণ, খাদ্যাভ্যাস, ভাষা, সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন।
এই এলাকার ইতিহাস পর্যালোচনায় দেখা যায় যে শ্রীপুর সভ্যতা বহুপ্রাচীন। এই এলাকায় প্রত্নতাত্ত্বিক নিদর্শন প্রাচীন সভ্যতার বাহক হিসেবে দেদীপ্যমান। সাংস্কৃতিক পরিমন্ডলে শ্রীপুর অবদানও অনস্বীকার্য। প্রমুখ শিল্প সাহিত্য ভুবনবিখ্যাত সংগীতজ্ঞদের স্মৃতি বিজড়িত শ্রীপুর।
কালিয়াকৈর থানার একটি গ্রামের নাম খালপাড়।যা মুক্তিযুদ্ধের জন্য অনেক ভূমিকা রেখেছে।
খেলাধুলা ও বিনোদন
(ক) গোল্ডকাপ ফুটবল
(খ) প্রিমিয়ার ফুটবল লীগ
(ঘ) বঙ্গমাতা গোল্ডকাপ ।
বঙ্গবন্ধু ও বঙ্গমাতা গোল্ড কাপ ফুটবল টুর্নামেন্ট খেলায় গত ২০১২সালে বিভাগীয় চ্যাম্পিয়ন হয়েছে।
ফুটবল, ক্রিকেট, ভরিবল, ব্যাটমিন্টন, ০২টি সিনেমাহল এবং নন্দনপার্ক
দর্শনীয় এবং গুরুত্বপূর্ণ স্থানসমূহ
এছাড়াও মৌচাক ইউনিয়নের বাঁশতলী গ্রামে সাম্প্রতিককালে ৩০০ বছরের পুরানো একটি সাদা পাকুড় গাছ আবিস্কৃত হয়েছে যা এ পর্যন্ত বাংলাদেশের আর কোথাও দেখা যায় নি। গাছটিকে ঘিরে পর্যটনশিল্প গড়ে উঠার সম্ভাবনা রয়েছে।
নদ-নদী
তুরাগ নদী, বংশাই নদী,
এখানে একটি তুরাগ নদী আছে যা খালপাড় গ্রামের পাশ দিয়ে বয়ে গেছে। তুরাগ নদীটি শিল্পকারখানার দূষিত পানির কবলে পরে স্বীয় সৌন্দর্য হারিয়ে ফেলেছে।
নামকরণ
ইতিহাসঃ গাজীপুর জেলার কালিয়াকৈর উপজেলার বোয়ালি ইউনিয়নের ঢোলসমুদ্র ছিল পাল বংশীয় রাজা যশোপালের রাজধানী। মুসলিম শাসনপূর্ব সময়ে ঢাকা ও পাশের এলাকায় পাল (৮৫৫-৯৮৫ খ্রিষ্টাব্দ) ও সেন (৯৮৬-১২০৩ খ্রিষ্টাব্দ) বংশীয় রাজাদের দ্বারা শাসিত ছিল। ঢাকার বুড়িগঙ্গা নদী ও ধলেশ্বরী নদীর উত্তরে এ বংশের শেষ তিনজন রাজার রাজধানী ছিল। রাজা যশোপালের পূর্বসূরি রাজা নারায়ণ পাল ৯৩০ খ্রিষ্টাব্দে সিংহাসনে আরোহণ করেন। দশম খ্রিষ্টাব্দের মধ্যবর্তী সময় পর্যন্ত রাজ্য পরিচালনা করেন। তার পরগণা তালিবাবাদ বর্তমান কালিয়াকৈর উপজেলা ও আশপাশের এলাকাজুড়ে অবস্থিত ছিল। রাজা যশোপালের স্মৃতিবিজড়িত ঐতিহাসিক ঢোলসমুদ্র রাজবাড়ীর বিভিন্ন প্রত্নতাত্ত্বিক নিদর্শন আজও দেখা যায়। রাজা যশোপাল এর ব্যবহৃত কাঁসা ও পিতলের তৈজসপত্র - লোটা, ঘটি, হাড়ি-পাতিল, থালা, গ্লাস, বদনা ও বিভিন্ন দেবদেবী ও জীবজন্তুর প্রতিকৃতির জিনিসপত্র যারা তৈরি ও কালাই করতেন তারা থাকতেন কালিয়াকৈরে। পরিতাপের বিষয় হচ্ছে আমরা বর্তমান প্রজন্ম কালাই শব্দের সাথে পরিচিত নই। কালাই অর্থ আঁকা। কাঁসা ও পিতলের তৈজসপত্রে যারা কারুকাজ করতেন তাদের বলা হতো কালাইগর বা কালাইকর। কালের বিবর্তনে কালাইকর শব্দ থেকে কালিয়াকৈর শব্দের উৎপত্তি হয়েছে। রাজা যশোপাল এর এই কালাইকরদের কিছু অংশ পরবর্তীতে ঢাকা জেলার ধামরাই এলাকায় চলে যান। কালিয়াকৈরে আজ কাঁসা ও পিতলের তৈজসপত্র হারিয়ে গেলেও ধামরাই এলাকায় এখনও এই শিল্প টিকে আছে।
তবে স্থানীয়ভাবে প্রচলিত একটা ধারণা আছে যে, একটা পুকুরে কালিয়া নাগ নামে একটা বড় সাপ ছিল। কালক্রমে সেই কালিয়ানাগ এর কালিয়া এবং পুকুর এর কৈরা এই দুই শব্দ মিলে কালিয়াকৈর নামকরণ করা হয়েছে।"
আয়তন: ৩১৪.১৪ বর্গ কিমি। অবস্থান: ২৪°০০´ থেকে ২৪°১৫´ উত্তর অক্ষাংশ এবং ৯০°০৯´ থেকে ৯০°২২´ পূর্ব দ্রাঘিমাংশ। সীমানা: উত্তরে মির্জাপুর ও সখীপুর উপজেলা, দক্ষিণে সাভারও ধামরাই উপজেলা, পূর্বে গাজীপুর সদর ও শ্রীপুর উপজেলা, পশ্চিমে মির্জাপুর উপজেলা।
জলাশয় প্রধান নদী: তুরাগ, বংশী, সালদা। বোয়ালি বিল, হাওলা বিল, উজান বিল, মার্কাজ বিল এবং গোয়ালার খাল, বেতজুরী খাল উল্লেখযোগ্য।
প্রশাসন কালিয়াকৈর একসময় সাভার থানার অন্তর্গত ছিল। কালিয়াকৈর থানা গঠিত হয় ১৯২৩ সালে এবং ১৯৮৩ সালের ২ জুলাই থানাকে উপজেলায় রূপান্তর করা হয়। সূত্র আদমশুমারি রিপোর্ট ২০০১, বাংলাদেশ পরিসংখ্যান ব্যুরো।
প্রাচীন নিদর্শন ও প্রত্নসম্পদ  সিদ্ধিমাধব সাকাশ্বর বৌদ্ধ স্তম্ভ (মধ্যপাড়া), ডাকুরাইলে প্রাচীন সভ্যতা ডোলসমুদ্রের ধ্বংসাবশেষ ও কোটামনি দিঘি, চান্দ্রা মসজিদ (মৌচাক)।
ধর্মীয় প্রতিষ্ঠান মসজিদ ৪১৩, মন্দির ৯২, গির্জা ৭।
ব্রুস ফেদারস্টোন
ব্রুস ফেদারস্টোন (জন্ম ১০ জুলাই ১৯৫২) একজন অস্ট্রেলীয় প্রাক্তন সাঁতারু। তিনি ১৯৭২ গ্রীষ্মকালীন অলিম্পিকে পাঁচটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
রালফ ওয়াল্ডো এমারসন
রালফ ওয়াল্ডো এমারসন (১৮০৩ - ১৮৮২) একজন আমেরিকান সাহিত্যক। তিনি মূলত ইউনিটারিয়ান রাজনীতিবিদ হিসেবে পরিচিত ও প্রতিষ্ঠিত হলেও পরে মন্ত্রিপরিষদের পদ ছেড়ে দিয়ে লেখালেখির মধ্যে নিয়োজিত হন। আমেরিকান ট্রান্সেন্ডেন্টাল আন্দোলনের অন্যতম উদ্যোক্তা এবং হার্ভার্ডের ডিভাইনিটি স্কুলের সাথে জড়িত ছিলেন।
ভারিন্দর সিংহ বাজওয়া
শ্রী ভারিন্দর সিংহ বাজওয়া শিরোমণি আকালী দল দলের একজন রাজনীতিবিদ এবং রাজ্যসভায় পাঞ্জাবের প্রতিনিধিত্ব করা ভারতীয় সাংসদ।
ক্যারিয়ার
ভারিন্দর ১৯৮০ সালে ভারতীয় জাতীয় কংগ্রেসের হয়ে তাঁর রাজনৈতিক জীবন শুরু করেছিলেন। তিনি ১৯৮০-এর দশকে যুব কংগ্রেস নেতা হিসাবে দায়িত্ব পালন করেছিলেন এবং ১৯৯৫ সালে হুশিয়ারপুরের সভাপতি নির্বাচিত হন।
তথ্যসূত্র
Varinder Singh Bajwa
রামলি আহমেদ
রামলি আহমেদ (১২ অক্টোবর ১৯৫৬ – ১৬ নভেম্বর ২০০২) একজন মালয়েশীয় স্প্রিন্টার ছিলেন। তিনি ১৯৭৬ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
লিয়েন ফ্রান্সিস
লিয়েন ফ্রান্সিস (জন্ম ৯ জানুয়ারী ১৯৫৭) একজন অস্ট্রেলীয় প্রাক্তন সাঁতারু। তিনি ১৯৭২ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
ইজিওক্স
ইজিওক্স (Egyxos ইতালীয় ভাষায়) একটি এনিমেটেড টিভি সিরিজ,যার পর্ব সংখ্যা ২৬ টি। ডি আগসটিনি ডিয়া কিডস্,প্লেন্টা জুনিয়র মিউজিকার্টুন কর্তৃক নির্মিত একটি টিভি প্রোগ্রাম। এটি ইতালির সুপার চ্যানেল টেলিভিশন কর্তৃক প্রচারিত হয়। ২২ শে ফেব্রুয়ারি ২০১৫ কর্তৃক এটি সম্প্রচার শুরু হয়।টিভি সিরিজ টি মূলত ৮ থেকে ১২ বছরের শিশু-কিশোরদের উপর ভিত্তি করে নির্মিত হয়েছে।
বিবরণ
ইজিওক্স এর মূল কাহীনি প্রাচীণ মিশর এর আদলে নির্মিত একটি টিভি সিরিয়াল।লিও নামের ১২ বছরের এক কিশোর হলেন এই গল্পের মূল চরিত্র তার হাতের ব্রেসলেট কর্তৃক নির্বাচিত ইজিওক্স এর সর্বশেষ সম্রাট হলো লিও,যে ইজিওক্স নামের এক রাজ্য কে এক্সাটনের হাত থেকে বাঁচানোই ছিলো লিও এর মূল দায়িত্ব।ইজিওক্স এর রাজা হলেন ক্যাফার এবং ডার্ক পিরামিডের সম্রাট হলেন এক্সাটন,যে হলো কালো শক্তির ধারক।এই সিরিজের মূল অভিনেতা হলেন লিও,ক্যাফার,রামসিস,এক্সাটন।
পট ভূমি
গল্পটি লিওর অভিযানের কথা বলেছে, এমন একটি ছেলে যার শরীলে প্রাচীন মিশরীয় রক্তধারা বইছে এবং সে পৃথিবীর সর্বশেষ সম্রাট।তার দায়িত্ব হলো এক্সাটনের হাত থেকে পৃথিবীকে বাঁচানো।তাকে অনেক বার এক্সাটনের সাথে লরাই করতে হয়েছে।ইজিওক্সে দুটি সেনা রয়েছে এক হলো গোল্ডেন আর্মি অন্যটি হলো ডার্ক আর্মি।লিও আগুন,পানি এবং বাতাসের সাহায্য নিয়ে যুদ্ধ করতে সক্ষম।সে এক চোখ বিশিষ্টি রো এর দ্বারা ইজিওক্সে প্রবেশ করতে পারে,যা মহাজাগতিক এবং অপরীসিম শক্তি সমৃদ্ধ একটি পাথর।
বহিসূত্র
১. (on egyxos.com)
২. বিশ্ব কন্ঠ অভিনেতা অ্যান্টোনিওজেনা
৩. ইন্টারনেটের মুভি ডেটাবেজ আইএমবি.কম এ
৪. ইন্টারনেট মুভি ডোটাবেজ আইএমবি.কম এ
জন অ্যাডামস
জন অ্যাডামস (অক্টোবর ৩০, ১৭৩৫ – জুলাই ৪, ১৮২৬) ছিলেন মার্কিন যুক্তরাষ্ট্রের দ্বিতীয় রাষ্ট্রপতি এবং প্রথম উপরাষ্ট্রপতি। তিনি ছিলেন একজন আইনজীবী, কূটনীতিক, রাজনৈতিক ভাষ্যকার, ও মার্কিন যুক্তরাষ্ট্রের জনকদের মধ্যে অন্যতম।
তিনি বিপ্লবী নেতা স্যামুয়েল অ্যাডামসের সাথে যোগ দেন, কিন্তু মার্কিন বিপ্লবের পূর্বে তিনি নিজেই নিজের খ্যাতি অর্জন করেন। বোস্টন সংঘর্ষের পরে তিনি ব্রিটিশ সেনাসদস্যদের সফল আইনি প্রতিরক্ষা প্রদান করেন।
২০০৫ বাংলাদেশে বোমা বিস্ফোরণ
দেশ ব্যাপী বোমা বিস্ফোরণ বাংলাদেশে সংগঠিত একটি চাঞ্চল্যকর ঘটনা। দেশ ব্যাপী সংগঠিত এই ভয়াবহ হামলাটিতে ২ জন নিহত হওয়ার পাশাপাশি প্রায় পাঁচ শতাধিক মানুষ আহত হয়।
স্থান ও সময়
২০০৫ সালের ১৭ আগস্ট তারিখে সকাল সাড়ে ১০ট হতে ১১টার মধ্যে সারা দেশের ৬৩টি জেলার (মুন্সীগঞ্জ বাদে) ৩০০টি স্পটে একযোগে প্রকাশ্য দিনের বেলায় দেশে বানানো টাইমবোমা এই বোমা হামলাটি সংগঠিত হয়।
ঘটনার বিবরণ
২০০৫ সালের ১৭ আগস্ট সকাল সাড়ে ১০ট হতে ১১টার মধ্যে সারা দেশের ৬৩ জেলার প্রায় পাঁচশ স্পটে বোমার বিস্ফোরণ ঘটিয়ে আত্মপ্রকাশ করে জঙ্গি সংগঠন জামা’তুল মুজাহিদিন বাংলাদেশ (জেএমবি); বোমা বিস্ফোরণের স্থানগুলোতে প্রথমবারের মতো জেএমবির নামসংবলিত একটি আরবি ও বাংলা ভাষায় রচিত লিফলেট পাওয়া যায়।
এলিজাবেথ ফ্রেজার (সাতারু)
তথ্যসূত্র
<references group="" responsive="1">
ল্য নুভেল অবজের্ভাতর
ল্য নুভেল অবজের্ভাতর (Le Nouvel Observateur), সংক্ষেপে ল্য নুভেল অব্‌স (Le Nouvel Obs), একটি ফরাসি সাপ্তাহিক পত্রিকা। প্যারিস থেকে প্রকাশিত এই পত্রিকাটি পাঠকসংখ্যার ভিত্তিতে (৫ লক্ষেরও বেশি) সবচেয়ে গুরুত্বপূর্ণ ফরাসি সাপ্তাহিকী। ১৯৬৪ সাল থেকে পত্রিকাটি যাত্রা শুরু করে। এতে ফ্রান্সের রাজনৈতিক, অর্থনৈতিক ও সাংস্কৃতিক বিভিন্ন ইস্যু ছাড়াও ইউরোপ, মধ্যপ্রাচ্য এবং আফ্রিকার উপরেও বিশেষ নিবন্ধ প্রকাশ করা হয়। অনেকে এটিকে ফরাসি বুদ্ধিজীবীদের প্রতীকী ম্যাগাজিন হিসেবে উল্লেখ করেন।
রোলেক্স
রোলেক্স এসএ একটি ব্রিটিশ-প্রতিষ্ঠিত সুইস ঘড়ির নকাশাকার ও প্রস্তুতকারক যা জেনেভা, সুইজারল্যান্ডে অবস্থিত। ১৯০৫ সালে লন্ডনে হ্যান্স উইলসডর্ফ এবং আলফ্রেড ডেভিস দ্বারা উইলসডর্ফ অ্যান্ড ডেভিস হিসাবে প্রতিষ্ঠিত, কোম্পানিটি ১৯০৮ সালে তার ঘড়িগুলির মার্কা নাম হিসাবে রোলেক্স নিবন্ধন করে এবং ১৯১৫ সালে রোলেক্স ওয়াচ কোম্পানি লিমিটেড হয়ে ওঠে।    প্রথম বিশ্বযুদ্ধের পর, যুক্তরাজ্যের প্রতিকূল অর্থনীতির কারণে কোম্পানিটি তার কার্যক্রমের ভিত্তি জেনেভাতে স্থানান্তরিত করে। ১৯২০ সালে, হ্যান্স উইলসডর্ফ জেনেভাতে মন্ট্রেস রোলেক্স এসএ -কে নতুন কোম্পানির নাম হিসাবে নিবন্ধিত করেন (মন্ট্র হাতঘড়ির ফরাসি নাম); এটি পরে রোলেক্স এসএ হয়ে ওঠে।  ১৯৬০ সাল থেকে, কোম্পানিটি হ্যান্স উইলসডর্ফ ফাউন্ডেশনের মালিকানাধীন, একটি ব্যক্তিগত পারিবারিক ট্রাস্ট।
ইতিহাস
থাম্ব| রোলেক্স সাবমেরিনার
অমূল্যকুমার দাশগুপ্ত
অমূল্যকুমার দাশগুপ্ত (১৬ই জুন, ১৮৯৯—৫ই মার্চ, ১৯৭৩) বাঙালি লেখক ও শিক্ষাবিদ। ঝালকাঠির কূলকাঠি গ্রামে তিনি জন্মগ্রহণ করেন। মৃত্যুবরণ করেন পশ্চিমবঙ্গের কাঁথিতে। তিনি "সম্বুদ্ধ" নামে খ্যাত।
অমূল্যকুমার দাশগুপ্ত অনুশীলন দলের একজন সক্রিয় সদস্য হিসাবে ব্রিটিশবিরোধী সহিংস আন্দোলনে যোগদান করেন এবং কারাবরণ করেন। তিনি বিভিন্ন মেয়াদে বরিশাল বি.এম. কলেজ, দৌলতপুর বি.এল. কলেজ, ফরিদপুর রামাদিয়া কলেজ, পাবনা এডোয়ার্ড কলেজ ও কাঁথি পি.কে. কলেজে রাষ্ট্রবিজ্ঞানের অধ্যাপনা করেন। তিনি আনন্দবাজার পত্রিকা এবং শনিবারের চিঠির সহ সম্পাদকের দায়িত্ব পালন করেন।
শিক্ষাজীবন
অমূল্যকুমার দাশগুপ্ত ১৯৩৩ সালে কলকাতা বিশ্ববিদ্যালয় থেকে রাষ্ট্রবিজ্ঞানে এম.এ. পাশ করেন। ছাত্রাবস্থায় তিনি বিপ্লবী সংগঠন অনুশীলন সমিতির একজন সক্রিয় সদস্য হিসেবে ব্রিটিশবিরোধী সহিংস আন্দোলনে অংশ নেন। ১৯৩৩ সালে আলীপুর বোমা মামলায় ব্রিটিশ সরকার তাকে গ্রেফতার করে। বন্দি থাকা অবস্থায় কারাগার থেকে পরীক্ষা দিয়ে তিনি এম.এ. ও ল' পাশ করেন। প্রায় পাঁচ বছর বন্দী থাকার পর ১৯৩৭ সালে কারাগার থেকে মুক্তি লাভ করেন।
পেশাজীবন
কারাগার থেকে মুক্ত হওয়ার পরের বছর ১৯৩৮ সালে তিনি বরিশাল বি.এম. কলেজে অর্থনীতি ও রাষ্ট্রবিজ্ঞানে অধ্যাপনা শুরু করেন। এখানে প্রায় দুই বছর অধ্যাপনা করার পর দৌলতপুর বি.এল. কলেজ, গোপালগঞ্জ রামদিয়া শ্রীকৃষ্ণ কলেজ, পাবনা অ্যাডওয়ার্ড কলেজ ও কাঁথি পি.কে. কলেজে ১৯৭৩ সালের ১৪ ফেব্রুয়ারি পর্যন্ত বিভিন্ন মেয়াদে রাষ্ট্রবিজ্ঞানের অধ্যাপনা করেন।
অধ্যাপনার পাশাপাশি তিনি ১৯৪৬-৪৭ সাল পর্যন্ত আনন্দ বাজার পত্রিকা ও শনিবারের চিঠি'র সহসম্পাদকের দায়িত্ব পালন করেন।
অমূল্যকুমার দাশগুপ্ত মুলত গল্প ও গোয়েন্দা কাহিনী রচনার মাধ্যমে খ্যাতি অর্জন করেন। তিনি তার লেখায় ব্যঙ্গ ও হাস্যরস সৃষ্টিতে তার পারদর্শিতা দেখিয়েছেন।
গু-রা-বা-ত্শুল-খ্রিম্স-র্দো-র্জে
গু-রা-বা-ত্শুল-খ্রিম্স-র্দো-র্জে (১১৫৪-১২২১) 'ব্রি-কুং বৌদ্ধবিহারের দ্বিতীয় প্রধান ছিলেন।
সংক্ষিপ্ত জীবনী
গু-রা-বা-ত্শুল-খ্রিম্স-র্দো-র্জে ১১৫৪ খ্রিষ্টাব্দে তিব্বতের সে'উ-গাংস-দ্কার-মো নামক স্থানে জন্মগ্রহণ করেন। তার পিতার নাম ছিল সুম-পা-র্দো-র্জে-দ্পাল । তিনি গ্রোগ-ম্খার-গ্ত্সাং-স্তোন  নামক ভিক্ষুর নিকট শিক্ষার্থীর শপথ গ্রহণ করেন। এরপর তিনি স্তোদ-লুং-থাগ-মা  নামক স্থানে 'দুল-'দ্জিন-থাগ-মা-পা-কা-বা-দার-সেং নামক পন্ডিতের নিকট ভিক্ষুর শপথ গ্রহণ করেন। পরবর্তীকালে তিনি গু-রা বৌদ্ধবিহারের প্রধান হিসেবে নির্বাচিত হন। এরপর তিনি 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতার নিকট শিক্ষালাভ করেন ও তার মৃত্যুর পর 'ব্রি-কুং বৌদ্ধবিহারের দ্বিতীয় প্রধান হিসেবে অধিষ্ঠিত হন।
রবিনহুড অ্যান্ড অ্যালান-আ-ডেল
'রবিন হুড এবং অ্যালান ডেল'  একটি প্রচলিত ইংরেজি বাল্যাড, শিশু ব্যালাড নং ১৩৮ ও রাউড লোকসংগীত সুচী নং ৩২৯৮ হিসেবে তালিকাভূক্ত।
কাঠামো
ব্যাল্যাডটিতে ত্রয়োদশ ও চতুর্দশ শতাব্দীর ইংরেজি ব্যালাডের সাধারণ ছড়া, ছন্দ এবং মিটার ব্যবহার করা হয়েছে। এর প্রতিটি লাইনে ছয় থেকে দশটি পদাংশ রয়েছে, কিন্তু পুরো ছন্দ পদ্ধতি চতুষ্পদী শ্লোক ধরনের। এটি ১৭৬৫ সালে প্রথম বিশপ থমাস পার্সি -এর "প্রাচীন ইংরেজি কবিতার অবশেষ" শিরোনামের তিনটি ভলিউড সংকলনে প্রকাশিত হয়। অনেক ইংরেজি রোম্যান্টিক কবি, উদাহরণস্বরূপ উইলিয়াম ওয়ার্ডসওয়ার্থ, স্যামুয়েল টেইলর কোলরিজ এবং জন কিটস প্রাচীন ইংরেজি কবিতায় প্রচুর আগ্রহ দেখাতেন, প্রায়শই পুরনো ব্যাল্যাডগুলিতে ফিরে যেতেন এবং সেগুলি পুনরায় লিখতেন, এমনকি কখনও কখনও তাদের নিজস্ব রচনাঃপার্সিজ রিলিক্স  অত্যন্ত জনপ্রিয় ছিল।
সংক্ষিপ্তসার
রবিন হুড একদিন এক প্রফুল্ল যুবককে লাল রঙের পোশাক পরিহিত, গাইতে এবং গ্রিনউডে খেলতে দেখে: ইনি অ্যালান ডেল। পরের দিন, তিনি তাকে আবার দেখেন, হতাশ অবস্থায়। তিনি তাকে ধরার জন্য তার দুটি মেরি মেন, লিটল জন এবং মিলার পুত্র, মুচ কে প্রেরণ করেন। রবিন অ্যালানের কাছে টাকার কথা জানতে চায়; কিন্তু তিনি বলেন যে তার কাছে আছে, তবে সামান্য, এবং তার দুঃখের কারণ হল, তার সত্যিকারের ভালবাসা একজন বয়স্ক নাইট কে বিয়ে করতে যাচ্ছে। অ্যালান যখন রবিনকে অর্থ দিতে রাজি হন, তখন দ্বিতীয়জন কাজে নেমে পড়েন। তিনি বীণাবাদক সেজে গির্জায় পৌঁছান, কিন্তু বাজাতে অস্বীকার করেন: প্রথমত, যতক্ষণ না তিনি বর ও কনেকে দেখেন; দ্বিতীয়ত, তিনি তাদেরকে দেখার পরে, কারণ তিনি বৃদ্ধ এবং যুবতীটিকে একটি উপযুক্ত জুটি মনে করেন না। তিনি তার শিঙায় ফুঁ দেন: এবং অ্যালানসহ তার বর্তমান মেরি মেন উপস্থিত হয়। বিশপ অ্যালান এবং মেয়েটিকে বিয়ে দিতে অস্বীকার করেন, কারণ আইন অনুসারে, বিয়ের অনুমতি তিনবার জিজ্ঞাসা করে নিতে হয়। রবিন বিশপের চাদরটি লিটল জনকে দেন, যিনি হাস্যকরভাবে প্রশ্নটি সাতবার জিজ্ঞাসা করেন  –  এবং তারপরে যুবক-যুবতীকে বিয়ে দেন, রবিন নববধূকে   লোকো প্যারেন্টিস  উপহার দেন। এরপর সকলকে - শুধু, বৃদ্ধ নাইট এবং বিশপের জন্য - গ্রিনউডের মেরামতকাজ।
মুহাম্মদ আফজাল (মল্লক্রীড়াবিদ)
মুহাম্মদ আফজাল (জন্ম ১ সেপ্টেম্বর ১৯৬৭) একজন পাকিস্তানি স্প্রিন্টার। তিনি ১৯৮৮ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
বুর্গেনলান্ড
ভূগোল
বুর্গেনল্যান্ড অস্ট্রিয়ার ৭ম বৃহত্তম রাজ্য। এর আয়তন ৩,৯৬২ বর্গ কিলোমিটার। রাজ্যের সর্বোচ্চ উচ্চতা ৮৮৪ মিটার এবং সর্বনিম্ন স্থানের উচ্চতা ১১৪ মিটার। রাজ্যটির দক্ষিণ পশ্চিমে রয়েছে স্টিরিয়া, উত্তর পশ্চিমে লোয়ার অস্ট্রিয়া। বুর্গেনল্যান্ডের পূর্বে হাঙ্গেরি। উত্তরে স্লোভাকিয়া এবং দক্ষিণে স্লোভেনিয়া অবস্থিত।
ইতিহাস
বুর্গেনল্যান্ড অতীতে রোমান সাম্রাজ্য, হান সাম্রাজ্য, ইতালীয় সাম্রাজ্য, অস্ট্রিয়ান সাম্রাজ্য, ফ্রেঞ্চ সাম্রাজ্যসহ বিভিন্ন রাজ্যের অধীনের ছিল। তবে বুর্গেনল্যান্ড কখনোই পুণ্য রোমান সাম্রাজ্য বা জার্মান কনফেডারেশনের অন্তর্ভুক্ত ছিল না। ৩৩০০ খৃষ্টপূর্বে ইন্দো-ইউরোপীয় মানুষ প্রথম বুর্গেনল্যান্ড অঞ্চলে বসতি স্থাপন করে। প্রথম খৃষ্টাব্দে এটি প্রথমবারের মত রোমান সাম্রাজ্যের অন্তর্গত হয়। রোমান প্রশাসনের অধীনে এটি প্যানোনিয়া নামের প্রদেশের অন্তর্গত ছিল।
টপ্পা গান
টপ্পা গান কলকাতা অঞ্চলের একটি লৌকিক গান। এটি পাঞ্জাব অঞ্চলের মূল গানের সাথে মিল থাকলেও বাংলায় এটি রাগাশ্রয়ী গান হিসেবে পরিচিত। রামনিধি গুপ্ত (নিধু বাবু) এর উদ্ভাবক বলে পরিচিত। অষ্টাদশ শতকের শেষভাগে পাঞ্জাব অঞ্চলের লোকগীতি টপ্পা গানের প্রচলন শুরু হয়। প্রধানত উটের গাড়ি চালকের মুখেই টপ্পা গান বেশি শোনা যেত। শোরী মিয়া (১৭৪২-১৭৯২) নামে একজন সঙ্গীতজ্ঞ টপ্পা গানগুলোকে সাঙ্গিতিক আদর্শে সাজিয়ে সম্পূর্ণ আলাদা একটি গায়ন পদ্ধতি উদ্ভাবন করেন। এ পদ্ধতি অনুসরণ করে রামনিধি গুপ্ত বা নিধু বাবু (১৭৪১-১৮৩৯) বাংলা টপ্পা রচনা করেন। এখানেই ভারতীয় বা হিন্দুস্থানী রাগসঙ্গীতের ধারার সঙ্গে বাংলা রাগসঙ্গীত চর্চা যুক্ত হয়। পরবর্তীতে টপ্পাকার কালীমির্জা (১৭৫০-১৮২০), বাংলা ভাষায় ধ্রুপদ রীতির প্রবর্তক রামশংকর ভট্টাচার্য (১৭৬১-১৮৫৩) এবং বাংলা ভাষায় খেয়াল রচয়িতা রঘুনাথ রায় (১৭৫০-১৮৩৬) বাংলা গানকে আরও সমৃদ্ধ করে হিন্দুস্থানী রাগসঙ্গীতের ধারার সঙ্গে যুক্ত করেন। টপ্পার উৎপত্তি কখন এবং কীভাবে শুরু হয়েছিল, তা নিয়ে নানা রকমের গল্প আছে। A.F. Strangways তার Music of India গ্রন্থে– পাঞ্জাবের উট চালকদের লোকগান থেকে টপ্পার উৎপত্তি। কিন্তু অনেকেই এই কথা মানতে রাজি নন। তবে আদি টপ্পাতে পাঞ্জাবি ভাষার আধিক্য রয়েছে। এই বিচারে বলা যায়, পাঞ্জাবের লোকগীতি থেকে এই গানের সূত্রপাত ঘটেছিল। হয়তো অন্যান্য পেশার মানুষের সাথে উটচালকরা এই গান গাইতেন। কাপ্তেন উইলার্ভকে উদ্ধৃতিকে অনুসরণ করে রাজ্যেশ্বর মিত্র তার বাংলার গীতিকার ও বাংলা গানের নানা দিক গ্রন্থের টপ্পার উৎস সম্পর্কে লিখেছেন– ‘টপ্পা ছিল রাজপুতনার উষ্ট্র চালকদের গীত। শোনা যায়, মধ্যপ্রাচ্য থেকে যেসব বণিক উটের পিঠে চেপে বাণিজ্য করতে আসত, তারা সারারাত নিম্নস্বরে টপ্পার মতো একপ্রকার গান গাইতে গাইতে আসত। তাদের গানের দানাদার তানকেই বলা হতো ‘জমজমা’। আসলে জমজমা শব্দে ‘দলবদ্ধ উষ্ট্র’ বোঝায়। সাধারণভাব উষ্ট্রবিহারিদের গানও এই শব্দের আওতায় এসে গেছে। লাহোরে উট বদল হতো। এই লাহোর থেকেই টপ্পার চলটি ভারতীয় সংগীতে অনুপ্রবিষ্ট হয়েছে।’
বাংলা টপ্পা
বাংলা টপ্পার আদি পুরুষ কালী মীর্জা। ১৭৮০-৮১ খ্রিষ্টাব্দের দিকে তিনি সঙ্গীত শিক্ষা শেষে বাংলাদেশে প্রত্যাবর্তন করেন। তিনি হুগলিতে এসে বসবাস শুরু করেন। এখানেই তিনি বাংলা টপ্পা গানের চর্চা শুরু করেন। তিনি একাধারে গীতিকার, সুরকার এবং গায়ক ছিলেন। তিনি নিধুবাবুর অনেক আগে থেকে বাংলা টপ্পার প্রচলন করেন। উল্লেখ্য, ছাপরা থেকে কলকাতায় ফিরে নিধুবাবু বাংলা টপ্পা শুরু করেন ১৭৯৪ খ্রিষ্টাব্দে। সময়ের নিরিখে বাংলা টপ্পার আদি পুরুষ বলতে কালী মির্জাকে বিবেচনা করা হয়। বাংলা টপ্পা জলপ্রিয়তা লাভ করেছিল রামনিধি গুপ্ত তথা নিধুবাবু'র সূত্রে। ১৭৭৬ খ্রিষ্টাব্দে তিনি সরকারী রাজস্ব আদায় বিভাগে চাকরি লাভ করেন। এই বৎসরেই তিনি বিহারের ছাপরা জেলার কালেক্টর অফিসে দ্বিতীয় কেরানি হিসেবে কাজ শুরু করেন। ছাপরাতে তিনি প্রথম তিনি এক ওস্তাদের কাছে রাগ সঙ্গীতের তালিম নেওয়া শুরু করেন। পরে ছাপরা জেলার রতনপুরা গ্রামের ভিখন রামস্বামীর মন্ত্র শিষ্য হন। এই সময় তিনি উত্তরভারতের বিভিন্ন ধরনের গানের সাথে পরিচিত হয়ে উঠেন এবং বিভিন্ন সঙ্গীতশিল্পীদের কাছে রাগ সঙ্গীত শেখেন। এই সময় লক্ষ্ণৌ অঞ্চলে শোরী মিঞা'র টপ্পা জনপ্রিয় হয়ে উঠেছিল। বিভিন্ন শিল্পীদের মাধ্যমে তিনি সম্ভবত ওই টপ্পার সাথেও তার পরিচয় ঘটেছিল। ১৭৯৪ খ্রিষ্টাব্দে তিনি ছাপরা থেকে কলকাতায় ফিরে আসেন। কলকাতায় ফিরে তিনি শোভাবাজারে একটি আটচালা ঘরে সঙ্গীতের বসানো শুরু করেন। এই ঘরে প্রতিরাত্রে নিধুবাবু'র গানের আসর বসতো। এই আসরেই তিনি আনুষ্ঠানিকভাবে টপ্পার সূচনা করেন তিনি।  পরে এই আসরের আয়োজন হতো বাগবাজারের রসিকচাঁদ গোস্বামীর বাড়িতে। এই সকল আসরের ভিতর দিয়ে রামনিধি গুপ্ত-এর গান হয়ে যায় নিধুবাবু'র গান বা নিধুবাবু'র টপ্পা। কালী মীর্জা এবং নিধুবাবুর পরে বাংলা টপ্পাকে সচল রাখেন শ্রীধর কথক। শ্রীধর সযত্নে কালী মীর্জা এবং নিধুবাবুর টপ্পাকে ধারণ করতে সক্ষম হয়েছিলেন। তবে তার গানে নিধুবাবুর প্রভাবই বেশি। এরপর পশ্চিমা টপ্পা শিখে বাংলা টপ্পার জগতে আসেন মহেশচন্দ্র মুখোপাধ্যায়। সঙ্গীতে তার অসাধারণ দখলের কারণে তিনি মহেশ ওস্তাদ নামে খ্যত হয়েছিলেন। মহেশচন্দ্র ১৮৫০-১৯০০ খ্রিষ্টাব্দ পর্যন্ত তার বাংলা টপ্পাকে সজীব করে রেখেছিলেন। এরপরে শ্রী রামকুমার চট্টোপাধ্য়ায় (১৯২১-২০০৯) ছিলেন টপ্পা সঙ্গীতের শেষ জনপ্রিয় গায়ক।
নামকরণ
উত্তর ভারতীয় সঙ্গীতে অর্ধ-শাস্ত্রীয় সঙ্গীত হিসেবে টপ্পা একটি বিশেষ স্থান দখল করে আছে। সংস্কৃত লম্ফ শব্দ রূঢ়ারার্থে হিন্দুস্থানি সঙ্গীত গৃহীত হয়েছিল। এর অর্থ সংক্ষেপ্ত। খেয়াল বা ধ্রুপদের সংক্ষিপ্তরূপ হিসেবে হিন্দিতে 'টপা' শব্দ গৃহীত হয়েছিল। পরবর্তী সময়ে এই শব্দটি দাঁড়ায় টপ্পা।
প্রচলিত অঞ্চল
পাঞ্জাব,বাংলা
বিশেষত্ব
টপ্পার স্বাভাবিক করুণ রস, প্রেম, প্রধানত বিরহকে বিষয়বস্ত্ত করে রচিত বলে টপ্পার উপযোগী কিছু বিশেষ রাগও আছে, যেমন - ভৈরবী, খাম্বাজ, দেশ, সিন্ধু, কালাংড়া, ঝিঁঝিট, পিলু, বারোয়া প্রভৃতি। নিধুবাবু-রচিত গানে বিরহের প্রকাশ কত মার্জিত, পরিশীলিত; একটি গানের উদাহরণ দিলে তার প্রমাণ পাওয়া যাবে – >>বিধি দিলে যদি বিরহ যাতনা প্রেম গেল কেন প্রাণ গেল না হইয়ে বহিয়ে গেছে প্রেম ফুরায়েছে রহিল কেবলি প্রেমেরি নিশানা।<<
কিছু জনপ্রিয় টপ্পা গান
১। নানান দেশে নানান ভাষা
২। পিরীতি না জানে সখী
৩। আসিবে হে প্রাণ কেমনে এখানে
৫। যাও ! তারে কহিও, সখি, আমারে কি ভুলিলে
৬। আমি আর পারি না সাধিতে এমন করিয়ে
৭। ভ্রমরারে ! কি মনে করি আইলে প্রাণ নলিনী ভবনে
৮। শুন, শুন, শুনলো প্রাণ ! কেন তুমি হও কাতর
৯। ঋতুরাজ ! নাহি লাজ, একি রাজনীত
১১। মধুর বসন্ত ঋতু ! হে কান্ত ! যাবে কেমনে
১৩। শৈলেন্দ্রতনয়া শিবে, সদাশিবে প্রদাভবে
১৪। অপার মহিমা তব, উপমা কেমনে দিব
১৫। শঙ্করি শৈলেন্দ্র সুতে, শশাঙ্ক শিখরাশ্চিতে
গ্রন্থপঞ্জির টীকা
1. Captain N. Augustus Willard, A Treatise on The Music of Hindoostan, 1834 “Tuppa, Songs of this species are the admiration of Hindoostan. It has been brought to its present degree of perfection by the famous Shoree, who in some measure may be considered its founder. Tuppas were formerly sung in the very rude style by the camel-drivers of the Punjab, and it was he who modelled it into the elegance it is now sung in the language spoken at Punjab, or mixed jargon of that and Hindee. They recite the loves of Heer and Ranjha, equally renowned for their attachment and misfortunes, and allude to some circumstances in the history of their lives.”
2. বৈষ্ণবচরণ বসাক, বিশ্বসঙ্গীত, - “টপ্পার সৃষ্টি প্রধানত স্ত্রীকন্ঠের জন্যই হইয়াছিল। প্রবাদ আছে উহা আফগানিস্তান হইতে অন্মদেশে আনীত হয়। পরে এদেশে উৎকর্ষ লাভ করিয়াছে। টপ্পার বাক্যবিন্যাস অধিকাংশই প্রেমবিষয়ক। ইহার তাল সকল অপেক্ষাকৃত লঘু। দোষ এই যে রাগরাগিণীর শুদ্ধতা সর্বসময় রক্ষিত হয় না। গিটকিরীই টপ্পার সর্বস্ব …… টপ্পার তাল সকল অতি ক্ষিপ্র …… টপ্পার সুরে রাগরাগিনী প্রকাশের বিশেষ কোনো যত্ন নাই, কেবল তাহাদের ছায়া থাকিলেই যথেষ্ট, কাজেই টপ্পা মিষ্ট লাগে।”
১৯৭৩
১৯৭৩ গ্রেগরীয় বর্ষপঞ্জির একটি সাধারণ বছর।
ডারউইনের খিলান
ডারউইনের খিলান (ইংরেজি: Darwin's Arch) হচ্ছে একটি প্রাকৃতিকভাবে গঠিত প্রস্তর গঠিত খিলান। প্রশান্ত মহাসাগরের ডারউইন দ্বীপপুঞ্জের দক্ষিণ-পূর্ব দিকে এর অবস্থান। খোলা সমুদ্রের মাঝে এটিকে দেখায় একটি সেতুর মতো। পানিতে নিমজ্জিত একটি মালভূমির মাথায় এর অবস্থান। এই মালভূমিটির ডাকনাম ‘দ্যা থিয়েটার’। এই খিলানটি এবং আরো কিছু লাভা নির্মিত চূঁড়া ডারউইন দ্বীপ সাগরতীরের ক্ষয়িষ্ণু বৈশিষ্টের উদাহরণ।
ভৌগোলিক বর্ণনা
গ্যালাপাগস দ্বীপমালার অন্তর্ভুক্ত ডারউইন দ্বীপ আকারে ক্ষুদ্র ও জনবসতিশূন্য। এর আয়তন মাত্র ২.৩৩ বর্গ কিলোমিটার। সমুদ্রপৃষ্ঠ থেকে এটি ১৬৮ মিটার উঁচু।
দীপিকা ঠাকুর
দীপিকা ঠাকুর (জন্ম ৭ই ফেব্রুয়ারি ১৯৮৭) একজন ভারতীয় ফিল্ড হকি খেলোয়াড় এবং বর্তমানে ভারতীয় মহিলা দলের সবচেয়ে বরিষ্ঠ এবং সর্বোচ্চ সংখ্যক ম্যাচ খেলা খেলোয়াড়। তিনি সিনিয়র দলে একজন ডিফেন্ডার (রক্ষণ) হিসাবে খেলেন। তিনি বিদেশে ২০০টিরও বেশি খেলায় ভারতের প্রতিনিধিত্ব করেছেন এবং ২৪টি গোল করেছেন।
কর্মজীবন
দীপিকা ঠাকুর হরিয়ানার বাসিন্দা এবং চণ্ডীগড়ের স্পোর্টস হোস্টেল থেকে বিশ্ব ক্রীড়া জগতে উঠে এসেছেন। তিনি ভারতীয় রেলে কাজ করেন। তিনি ২০০৬ ও ২০১০ সালের বিশ্বকাপে, ২০১০, ২০১৪ ও ২০১৮ সালের এশিয়ান গেমসে এবং ২০১০ ও ২০১৪ সালের কমনওয়েলথ গেমসে ভারতের প্রতিনিধিত্ব করেছেন।
দীপিকা তাঁর বাবা-মায়ের ইচ্ছার বিরুদ্ধে ভারতীয় জাতীয় মহিলা হকি দলে যোগ দিয়েছিলেন, তাঁর বাবা মায়ের ইচ্ছা ছিল তাঁর তাড়াতাড়ি বিয়ে হয়ে যাক। ২০১৬ সালের গ্রীষ্মকালীন অলিম্পিকে খেলার জন্য তিনি নিজের বিয়ে স্থগিত করেছিলেন, যেটি ২০১৬ সালের অক্টোবরে হওয়ার কথা ছিল। ভারতীয় মহিলা দল ৩৬ বছরের ব্যবধানের পরে রিও অলিম্পিক ২০১৬ সালে খেলার জন্য যোগ্যতা অর্জন করেছিল। সেই দলের সহ-অধিনায়ক ছিলেন দীপিকা। যদিও ভারত গ্রুপের নিচের দিকে থেকে খেলা শেষ করেছিল।
মালয়েশিয়ায় অনুষ্ঠিত এশিয়ান চ্যাম্পিয়ন্স ট্রফিতে (২০১৬), ভারতীয় মহিলারা তাঁদের প্রথম শিরোপা জিতেছিলেন যেখানে দীপিকা গুরুত্বপূর্ণ ভূমিকা পালন করেছিলেন। তিনি 'টুর্নামেন্টের সর্বোচ্চ গোলদাতার' পুরস্কারও পেয়েছিলেন।
২০১৬ সালে, ভারত দক্ষিণ এশিয়ান গেমসে, স্বর্ণপদক জিতেছিল। দীপিকা দলের অংশ ছিলেন এবং শ্রীলঙ্কার বিপক্ষে ফাইনাল ম্যাচে একটি গোল করেছিলেন।
স্যু ফাঞ্চ
স্যু ফাঞ্চ (জন্ম ২৪ জুন ১৯৫৫) একজন অস্ট্রেলীয় প্রাক্তন বাটারফ্লাই সাঁতারু। তিনি ১৯৭২ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
বশির আহমেদ (মল্লক্রীড়াবিদ)
বশির আহমেদ (জন্ম ১০ জুন ১৯৬৭) একজন পাকিস্তানি স্প্রিন্টার। তিনি ১৯৮৮ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
আব্বাস উল্লাহ শিকদার
আব্বাস উল্লাহ শিকদার (c. ১৯৫৫ – ১৮ জানুয়ারি ২০২০) বাংলাদেশের একজন প্রযোজক, অভিনেতা ও রাজনীতিবিদ ছিলেন। তিনি আনন্দ টিভি ও আনন্দমালা চলচ্চিত্রের মালিক ছিলেন। তিনি বাংলাদেশ আওয়ামী লীগের রাজনীতির সাথে যুক্ত ছিলেন।
জীবনী
আব্বাস উল্লাহ শিকদার বেদের মেয়ে জোসনা প্রযোজনা করেছিলেন। এটি সবচেয়ে বেশি অর্থ উপার্জনকারী বাংলাদেশি চলচ্চিত্র। এছাড়া, তিনি মনের মাঝে তুমি, মোল্লা বাড়ীর বউ ও জ্বী হুজুর এর মত চলচ্চিত্র প্রযোজনা করেছিলেন। জ্বী হুজুর চলচ্চিত্রের মাধ্যমে সায়মন সাদিক ও সারা জেরিনের চলচ্চিত্রে অভিষেক ঘটে।   চলচ্চিত্র প্রযোজনার পাশাপাশি তিনি চলচ্চিত্রে অভিনয়ও করেছেন।
আব্বাস উল্লাহ শিকদার ২০২০ সালের ১৮ জানুয়ারি ৬৫ বছর বয়সে মৃত্যুবরণ করেন।
সত্যরাম রিয়াং
সত্যরাম রিয়াং (জন্ম ১৯৪৩) ত্রিপুরার ভারতীয় লোক অভিনেতা এবং লোক শিল্পী। তিনি হোজাগিরি নৃত্যে তাঁর উল্লেখযোগ্য অবদানের জন্য খ্যাতিমান । ২০২১ সালে তিনি কলাক্ষেত্রে তার অসামান্য অবদানের জন্যে ভারতের চতুর্থ সর্বোচ্চ অসামরিক পুরস্কার পদ্মশ্রী প্রাপ্ত হয়েছিলেন।    ত্রিপুরার মূলনিবাসী ত্রিপুরি জাতির প্রতিনিধি রূপে এরকম মর্যাদাপূর্ণ পুরস্কার প্রাপ্তিতে  সত্যরাম রিয়াং তৃতীয় ব্যক্তি, থাঙ্গা দারলং এবং বেণীচন্দ্র জামাতিয়ার পরে । ১৯৮৬ সালে সংগীত নাটক আকাদেমি পুরস্কারও পেয়েছিলেন সত্যরাম রিয়াং।
ক্যালকাটা ইলেকট্রিক সাপ্লাই কর্পোরেশন
ক্যালকাটা ইলেকট্রিক সাপ্লাই কর্পোরেশন বা সিইএসসি কলকাতার প্রধান বিদ্যুৎ সরবরাহকারী সংস্থা। কলকাতা পৌরসংস্থার অধিভুক্ত এলাকা ছাড়াও পার্শ্ববর্তী হাওড়া, হুগলি, উত্তর চব্বিশ পরগনা ও দক্ষিণ চব্বিশ পরগনার কিয়দংশেও এই সংস্থা বিদ্যুৎ সরবরাহ করে থাকে।
ইতিহাস
১৮৯৭ সালের ৭ জানুয়ারি কিলবার্ন অ্যান্ড কোং ইন্ডিয়ান ইলেকট্রিক কোম্পানি লিমিটেডের এজেন্ট হিসেবে কলকাতায় বিদ্যুৎ সরবরাহের লাইসেন্স অর্জন করে। এরপরই কোম্পানি নাম পরিবর্তন করে হয় ক্যালকাটা ইলেকট্রিক সাপ্লাই কর্পোরেশন লিমিটেড।
১৮৯৯ সালের ১৭ এপ্রিল প্রিন্সেপ ঘাটের কাছে কলকাতার প্রথম পাওয়ার জেনারেটিং স্টেশনটি স্থাপিত হয়। ১৯০২ সালে ক্যালকাটা ট্রামওয়েজ কোম্পানি ঘোড়ায় টানা ট্রামের বদলে ইলেকট্রিক ট্রাম চালু করে। ১৯০৬ সালে আরও তিনটি পাওয়ার জেনারেটিং স্টেশন স্থাপিত হয়। ১৯৩১ সালে হুগলী নদী র তলদেশে সিইএসসি সুড়ঙ্গ তৈরী করা হয়, কলকাতা থেকে হাওড়া তে বিদ্যুৎ পরিবহনের জন্য। ১৯৩৩ সালে ধর্মতলা অঞ্চলের ভিক্টোরিয়া হাউসে কোম্পানির কার্যালয় স্থানান্তরিত হয়। বর্তমানে এটিই কোম্পানির স্থায়ী ঠিকানা।
১৯৭৮ সালে কোম্পানি পুনরায় নাম পরিবর্তন করে হয় ক্যালকাটা ইলেকট্রিক সাপ্লাই কর্পোরেশন (ইন্ডিয়া) লিমিটেড। ১৯৭০ এবং ১৯৮০-এর দশক থেকে কলকাতায় নিয়মিত পাওয়ার কাট বা লোডশেডিং শুরু হয়। ১৯৯০ এর দশক থেকে অবস্থার উন্নতি হয়েছে ।
১৯৮৭ সালে কোম্পানির নতুন নামকরণ হয় সিইএসসি লিমিটেড। রমা প্রসাদ গোয়েঙ্কা গ্রুপ ১৯৮৯ সাল থেকে ক্যালকাট্টা ইলেকট্রিক সাপ্লাই কর্পোরেশন এর মালিকানা স্বত্ত্ব লাভ করে ।
সুন্নী রাজবংশের তালিকা
নীচে সুন্নি মুসলিম রাজবংশের একটি তালিকা রয়েছে ।
লেভেন্ট অঞ্চল
মামলুক বংশ_ (ইরাক)
জেমস ম্যাডিসন
right|thumb|জেমস ম্যাডিসন জেমস ম্যাডিসন (১৬ মার্চ ১৭৫১ – ২৮ জুন ১৮৩৬) ছিলেন মার্কিন যুক্তরাষ্ট্রের চতুর্থ রাষ্ট্রপতি। তিনি ১৮০৯ থেকে ১৮১৭ সাল পর্যন্ত রাষ্ট্রপতির দায়িত্ব পালন করেন। মার্কিন যুক্তরাষ্ট্রের সংবিধান ও বিল অব রাইটস প্রণয়ন ও উন্নয়নে তার ভূমিকার জন্য তাকে "সংবিধানের জনক" বলে অভিহিত করা হয়।
প্রারম্ভিক জীবন
জেমস ম্যাডিসন জুনিয়র ১৭৫১ সালের ১৬ই মার্চ (৫ই মার্চ ১৭৫১, পুরনো স্টাইল, জুলীয় বর্ষপঞ্জী) ভার্জিনিয়ার পোর্ট কনওয়ের নিকটবর্তী বেলে গ্রোভ প্লান্টেশনে জন্মগ্রহণ করেন। তার পিতা জেমস ম্যাডিসন সিনয়র টোবাকো প্লান্টার ছিলেন। তিনি মাউন্ট পিজেন্টে এক প্লান্টেশনে বেড়ে ওঠেন এবং বয়ঃপ্রাপ্ত হলে উত্তরাধিকার সূত্রে এই সম্পত্তির মালিক হন। তিনি পরবর্তীতে আরও সম্পত্তি, দাস ও ৫,০০০ একর জমির মালিক হন এবং পিয়েডমন্টের সবচেয়ে বড় জমিদার হয়ে ওঠেন। জেমসের মাতা নেলি কনওয়ে ম্যাডিসন পোর্ট কনওয়েতে জন্মগ্রহণ করেন। তিনি সেখানকার প্রখ্যাত প্লান্টার ও টোবাকো ব্যবসায়ীর কন্যা।} জেমস তার ১২ ভাইবোনের সর্বজ্যেষ্ঠ ছিলেন। তার সাত ভাই ও চার বোনের মধ্যে ছয়জন পূর্ণবয়স্ক হওয়ার পূর্বে মারা যায়। ১৭৬০-এর দশকে ম্যাডিসন পরিবার মন্টপেলিয়ার নামক নতুন বাড়িতে বসবাস শুরু করেন।
প্রাচীন শ্যাম
প্রাচীন শ্যাম (Thai: เมืองโบราณ, Mueang Boran) হচ্ছে একটি মুক্ত-উদ্যান জাদুঘর যা থাইল্যান্ডের শেপ এলাকায় প্রায় ২০০ একর (০.৮১ বর্গ কিলোমিটার) যায়গা জুড়ে বিস্তৃত। ২৯৬/১ মূ 7, সুখুমভিট রোড, বাং পু মাই মহকুমায় অবস্থিত প্রায় ৮০০ রাই বা অঞ্চল সমৃদ্ধ এই বাগানকে বিশ্বের সবচেয়ে বড় উম্মুক্ত উদ্যান জাদুঘর ধরা হয়। সামুট প্রাকান প্রদেশের কুমির খামারের কাছাকাছি এর অবস্থান। প্রায় ৩২০ হেক্টর আয়তনের ছোট উদ্যান শহরের মধ্যে থাইল্যান্ডের বিখ্যাত ১১৬ টি সৌধ এবং স্থাপত্য কাঠামোর প্রতিলিপি আছে। পার্কের ভূমির আকারও কিছুটা থাইল্যান্ড রাজ্যের আকৃতির। চোখের দেখায় কুঠার আকৃতির মতো লেআউট রয়েছে। দেশের যে স্থাপনা যেখানে পার্কের মধ্যে সেভাবেই বিন্যাস করা হয়েছে। তাই এর ভূমি পরিকল্পনা যেমন উত্তর, মধ্য, দক্ষিণ এবং উত্তর-পূর্বাঞ্চলীয় অঞ্চলের সাথে মোটামুটি মিলে যায়। থাইল্যান্ডের গুরুত্বপূর্ণ ঐতিহাসিক এবং সাংস্কৃতিক বিভিন্ন প্রকল্পগুলিকে এখানে তৈরী করে প্রদর্শন করা হয়েছে। থাই সাহিত্য এবং বৌদ্ধধর্মীয় বিভিন্ন নিদর্শনও রয়েছে।
এর মধ্যে কিছু কিছু স্থাপনা একদম মুল আকৃতিতেই তৈরী করা হয়েছে। বাকীগুলো স্কেল হ্রাস করে ছোট আকারের প্রতিলিপি। এই সব প্রতিলিপিগুলোর ঐতিহ্যবাহী চেহারা অক্ষুণ্ণ রাখার জন্য দেশের যাদুঘরের সাথে জড়িত দক্ষ ব্যক্তিদের সাহায্য নেয়া হয়েছে। পুরাতন ধ্বংসপ্রাপ্ত স্থাপনার মধ্যে রয়েছে গ্রান্ড প্যালেস অব অথায়া (Grand Palace of Ayutthaya) যা বর্মিজ বাহিনীর হাতে ১৭৬৭ সালে ধ্বংসপ্রাপ্ত হয়। আরো আছে ফিমাই ঐতিহ্য উদ্যান (Phimai Historical Park), ওয়াট খাও ফ্রা বিহার (Wat Khao Phra Viharn) ইত্যাদি।
ইতিহাস
লেক বিরিয়াফান্ত শৈশবকাল থেকেই শিল্পের প্রতি আগ্রহী ছিলেন, যা তাকে একটি প্রাচীন ধাচের শহরের অনুলিপি প্রতিষ্ঠার জন্য অনুপ্রাণিত করেছিল। প্রাথমিকভাবে, তিনি একটি থাই মানচিত্রের আকারের গল্ফ কোর্স তৈরির পরিকল্পনা করেন যেখানে গুরুত্বপূর্ণ জাতীয় প্রাচীন জায়গাগুলির ছোট প্রতিলিপি স্থাপন করা হবে, যার লক্ষ্য হবে শুধুমাত্র পর্যটন এবং ইতিহাস শিক্ষা।
সেই আলোকে ১৯৬৩ সালে ৭৬টি প্রাচীন স্থাপত্যকর্মের প্রতিলিপি সাজিয়ে এনসিয়েন্ট সায়াম যাত্রা শুরু করে। এর শুরুর পূর্বে প্রাচীন শহর ও স্থাপত্য কর্ম নিয়ে নিয়ে গবেষণা শুরু করেন লেক। তিনি দেখতে পেলেন যে অনেক প্রাচীন স্থান ক্ষয় হয়ে গেছে। সুতরাং, তিনি প্রাচীন শহরের ধারণাটি পর্যটন আকর্ষণ এবং নতুন প্রজন্মের ঐতিহ্যের শিক্ষার সুবিধার্থে প্রয়োজনীয় পরিবর্তন করেছেন। ক্রমাগতভাবে এনসিয়েন্ট সায়ামকে তিনি  সমৃদ্ধ করেন এবং ১৭ নভেম্বর’ ২০০০ সালে তাঁর জীবনের শেষ অবধি পাতায়ায় সত্যের অভয়ারণ্য এবং সামুট প্রাকাণে ইরাওয়ান যাদুঘরের মত শিল্পকর্ম তৈরি করে গিয়েছেন।
সাম্প্রতিক ঘটনাগুলি
২০০৬ সালে, মার্কিন যুক্তরাষ্ট্রের আপাতবাস্তব টেলিভিশন অনুষ্ঠান আমেরিকান নেক্সট টপ মডেল ৬ষ্ঠ পর্বের ফাইনাল অনুষ্ঠানের জন্য সেন্ট প্যাভিলিয়নকে রানওয়ে হিসাবে ব্যবহার করে। মডেল শো এর জগতে এই অনুষ্ঠানটি ছিলো একটি অন্যতম বৃহৎ অনুষ্ঠান। তাছাড়া স্যানফেট দুর্গের মডেলকে পটভূমিতে রেখে বিজয়ীদের নাম ঘোষণা করা হয়েছিলো।
২০০৯ সালের ২৯ সেপ্টেম্বর, গণতন্ত্রের জন্য গণজোট (পিএডি) থেকে ৫০০ জন কর্মী এনসিয়েন্ট সায়ামের প্রাহা বিহার মন্দিরের মডেলটিতে প্রতিবাদ করেছিলেন। তারা দাবি করেছিল যে মন্দিরটি থাইল্যান্ডের, যদিও হেগ এর আন্তর্জাতিক আদালত (আইসিজে) রায় দিয়েছে যে মন্দিরটি কম্বোডিয়ার অন্তর্গত।
স্থাপত্য সময়ক্রম
প্রাচীন শ্যামে বিভিন্ন যুগের স্থাপত্য নিদর্শনগুলো প্রদর্শিত হচ্ছে। সময়যুগগুলো পর্যায়ক্রমে নিম্নরূপ:
বর্ণনা
প্রাচীন শ্যামের কাঠামোর বিন্যাস হয়েছে থাইলান্ডের বিন্যাসের অনুকরনে। তাই প্রবেশদ্বার থেকে থাইল্যান্ডের মানচিত্রের সাদৃশ্যপূর্ণ দক্ষিণ অঞ্চল থেকে যাত্রা শুরু করে মধ্য অঞ্চল পার হয়ে উত্তর-পূর্ব অঞ্চল পর্যন্ত ঘুরে আসতে হয়। ভ্রমণের সুবিধার্থে ৮০০ রাইয়ের বেশি অঞ্চলে এখানে প্রত্নতাত্ত্বিক সাইটগুলিতে শ্রেণিবদ্ধ করা রয়েছে। বিভাগগুলি কেন্দ্র, উত্তর, দক্ষিণ, পূর্ব এবং উত্তর-পূর্বাঞ্চলীয় ৫ টি অঞ্চলে বিভক্ত। দক্ষিণ অঞ্চল থেকে দেখা শুরু করতে হয়। দক্ষিণাঞ্চলে প্রাচীন কালের সুন্দর শিল্প ও সংস্কৃতির নিদর্শন পাওয়া যাবে যার মধ্যে রয়েছে ফোর বোরোমমাটহাট, নাখন সি ঠাম্মারত প্রদেশ, ফ্রে বোরম দ্যা ছাইয়া সুরত থানি প্রদেশ, মনোহরা মন্দির, পালওয়ান শিশির মন্দির, ফাং এনজিএ প্রদেশ ইত্যাদি। মধ্য অঞ্চলে গুরুত্বপূর্ণ পর্যটন আকর্ষণ রয়েছে সি স্যানফেট আরশ হল, রুন খুন ফেন আরন হল, দুসিত মহা প্রসত আরশ হল, থোনবুরি হল, প্রাচীন ভাসমান বাজার ইত্যাদি। ভাসমান বাজারে অনেকগুলি দোকান এবং প্রাচীন রেস্তোঁরা রয়েছে। রয়্যাল ট্রেলোককনাটের সময় নির্মিত সিংহাসনের চারপাশের সৌন্দর্য দেখার জন্য হেটে উত্তরে চলে যেতে হবে। প্রাসাদের ভিতরের  ছাদের স্তম্ভগুলি থেকে খুলে নিয়ে আসা বিভিন্ন আলংকারিক নিদর্শন এবং দুর্দান্ত গিল্ডেড স্টুকো ডিজাইন সহ সুন্দর প্রাচীর রাখা আছে। আরো আছে নকশী কাচ দিয়ে সজ্জিত তারকা নকশার চমৎকার সিলিং। উত্তর-পূর্বে এসে যদি ভ্রমণ শেষ হয় তাহলে  কোরাটের নাথন ফানোম প্রদেশ, প্রসত হিন ফানম রুং, বুড়ি রাম, হিন ফিমাই প্রসাত, ইত্যাদি দেখার সুযোগ হবে।
প্রাচীন শহরে ভ্রমণ করতে হলে একটি পুরো দিন, সকাল থেকে সন্ধ্যা বরাদ্দ হওয়া উচিত। ভ্রমণের জন্য সবচেয়ে ভালো হচ্ছে হাঁটাচলা, কিংবা সাইকেল চালানো। তবে দ্রুত এবং সহজ চলাচলের জন্য ট্রাম রাইড এবং ব্যক্তিগত ড্রাইভিংয়ের সুযোগ আছে। যার হাঁটার শক্তি আছে, তার পক্ষেই সম্ভব প্রাহা বিহার মন্দির, দর্শনীয় ক্লাসিক পয়েন্ট ফ্রে নখোন সি থম্মারাত, বুদ্ধের ধ্বংসাবশেষ সুরত থানি প্রদেশ ছাড়াও প্রাচীন শহরটির আরো কিছু রোমাঞ্চকর অংশকে পুরোপুরি উপভোগ করা।
এনার্জেটিক সংস্কৃতি প্রাসাদ
এনার্জেটিক সংস্কৃতি প্রাসাদ (Дворец культуры Энергетик) ইউক্রেনের চেরনোবিল বহিষ্করণ অঞ্চল, প্রিপিয়াত শহরে অবস্থিত একটি পরিত্যক্ত সংস্কৃতি প্রাসাদ।
ইতিহাস
১৯৭০-এর দশকে প্রিপিয়াত শহরের নাগরিকদের জন্য প্যালেস অব কালচার এনার্জেটিক নির্মিত হয়েছিল। "এনার্জেটিক" নামটি শব্দের উপর একটি নাটক, যার অর্থ "শক্তিমান" (প্রাণবন্ত) এবং "বিদ্যুৎ কেন্দ্রের কর্মী" উভয়ই।
১৯৮৮ সালের মধ্যে সোভিয়েত ইউনিয়নে প্রায় ১৩৭,০০০ এরও বেশি সংখ্যক সংস্কৃতি কেন্দ্র সোভিয়েত যুগে প্রতিষ্ঠিত বিশাল সম্প্রদায় কেন্দ্র ছিল। সাধারণভাবে শারীরিকভাবে চিত্তাকর্ষক এই ভবনগুলি রাজনৈতিক প্রচারের নিচে, আক্ষরিক অর্থেই বেশকয়েকটি বিনোদনমূলক ও শৈল্পিক ক্রিয়াকলাপ উপভোগ করার কেন্দ্রবিন্দু হিসেবে পরিকল্পিত ছিল। প্রিপিয়াতের সংস্কৃতি প্রাসাদে সিনেমা, থিয়েটার, গ্রন্থাগার, ব্যায়ামাগার, সুইমিং পুল, বক্সিং/কুস্তির রিং, নৃত্য এবং সভা, এমনকি বেসমেন্টে শ্যুটিংয়ের পরিসীমার সুবিধা সম্পন্ন ছিল।
দিল্লির পরিবহন ব্যবস্থা
দিল্লি তার পরিবহন অবকাঠামো উপর উল্লেখযোগ্য ভাবে নির্ভর। দিল্লি মেট্রোর প্রবর্তনের সাথে নগরটি একটি অত্যন্ত কার্যকর পাবলিক ট্রান্সপোর্ট সিস্টেম বিকাশ করেছে, যা ২০০৬ সালের থেকে দ্রুত আধুনিকীকরণ এবং সম্প্রসারণের মধ্য দিয়ে চলছে। ৩০ জুন ২০১৪ সালের মধ্যে শহরটিতে ১৬.৬ মিলিয়ন নিবন্ধিত যানবাহন রয়েছে, যা বিশ্বের সমস্ত শহরগুলির মধ্যে সর্বোচ্চ হিসাবে বিবেচিত হয়। এই যানবাহনগুলির মধ্যে অধিকাংশই দূষণ নির্গমনের মান (পৌরসংস্থা দ্বারা ঘোষিত সীমাগুলির মধ্যে) অনুসরণ করে না, যখন দিল্লি মহানগর অঞ্চলে (এনসিআর দিল্লি) ১১.২ মিলিয়ন যানবাহন আছে। যানজটের কারণে দিল্লি ও এনসিআর এলাকার প্রতি মাসে প্রায় ৪২ কোটি (৪২০ মিলিয়ন) কর্মদিবস নষ্ট হয়। অতএব, নগরীর জনসাধারণকে গণপরিবহন ব্যবস্থা ব্যবহার করার জন্য উৎসাহিত করার লক্ষ্যে বেশ কয়েকটি পরিবহন অবকাঠামো নির্মানের প্রচেষ্টা চলছে।
ইতিহাস
১৯৪০-এর দশকে স্বাধীনতার পূর্বে শহরটিতে জনসাধারণের পরিবহন ব্যক্তিগত ভাবে নিয়ন্ত্রিত ছিল। প্রধানত টোঙ্গি এবং 'গোয়ালিয়র ট্রান্সপোর্ট কোম্পানি' ও 'উত্তর ভারত ট্রান্সপোর্ট কোম্পানি' এর বাস পরিষেবার উপর নির্ভর ছিল দিল্লির পরিবহন ব্যবস্থা। কিন্তু ক্রমবর্ধমান শহরে এটি শীঘ্রই অপর্যাপ্ত প্রমাণিত হয়। এইভাবে ১৯৪৮ সালের মে মাসে দিল্লী পরিবহন কর্পোরেশন (ডিটিসি) দ্বারা বাস ব্যবস্থা প্রতিষ্ঠিত হয়। শহর পরিবহনে পরবর্তী বড় উদ্দোগ ছিল ২০০ সালে একটি দ্রুত গণপরিবহন ব্যবস্থা হিসাবে দিল্লি মেট্রো রেল চালু করা।
সংক্ষিপ্ত বিবরণ
মহানগরীর গণপরিবহন ব্যবস্থার মধ্যে রয়েছে দিল্লি মেট্রো, দিল্লি পরিবহন কর্পোরেশন (ডিটিসি)-এর বাস পরিষেবা, অটোরিকশা, রিক্সা, ই-রিক্সা, গ্রামীণ সেবা এবং ট্যাক্সি। দিল্লি মেট্রোর প্রবর্তনের মাধ্যমে একটি রেল-ভিত্তিক দ্রুত গণপরিবহন ব্যবস্থা গড়ে উঠেছে দিল্লি মহানগর এলাকায়। পরিবহনের অন্য মাধ্যগুলি হল শহরতলি রেল, অন্ত-রাজ্য বাস পরিষেবা এবং ব্যক্তিগত ট্যাক্সি, যা বিভিন্ন উদ্দেশ্যে ভাড়া নেওয়া যায়। যাইহোক, বাসগুলি আন্তঃ-শহর ভ্রমণের জন্য সবচেয়ে জনপ্রিয় পরিবহন মাধ্যম হিসাবে পরিচিত, যা মোট প্রচলিত পরিবহন পরিষেবার প্রয়োজনীয়তার প্রায় ৬০% সরবরাহ করে।
রেল পরিবহন
দিল্লি মেট্রোর প্রবর্তনের সাথে শহরটিতে রেল ভিত্তিক পরিবহন জনপ্রিয়তা অর্জন শুরু করেছে। চক্ররেল, যা চক্রসড়ক ব্যবস্থা সমান্তরালভাবে চালিত হয়, এটি দিল্লির আরেকটি রেল-ভিত্তিক আন্তঃ-শহর পরিবহন সুবিধা।
মেট্রো
দিল্লি মেট্রো বিভিন্ন পর্যায়ে নির্মিত হচ্ছে। উচ্চ অর্থনৈতিক প্রবৃদ্ধির কারণে বৃহৎ আকারের অভিবাসনের সাথে জনসংখ্যা বৃদ্ধির ফলে দ্রুত গণপরিবহনের ক্রমবর্ধমান চাহিদার ফলে শহরটির বিদ্যমান পরিবহন অবকাঠামোর উপর অত্যধিক চাপ সৃষ্টি হচ্ছে। উন্নয়নশীল বিশ্বের অন্যান্য শহরগুলির মতো এই শহরটিতে তীব্র বায়ু দূষণ পরিবহন ব্যবস্থার সমস্যা ঘটায়। দিল্লিতে পরিবহন চাহিদা মেটানোর জন্য রাজ্য ও কেন্দ্রীয় সরকার ১৯৯৮ সালে দিল্লি মেট্রো নামে পরিচিত একটি দ্রুতগামী গণপরিবহন ব্যবস্থার নির্মাণ শুরু করে। প্রকল্পটি ২৪ ডিসেম্বর ২০০২ সালে বাণিজ্যিক পরিষেবা প্রদান শুরু করে। এটি কর্মক্ষমতা এবং দক্ষতা মান স্থির করা হয়েছে এবং ক্রমাগত বিস্তৃত হচ্ছে। ২০১৭ সালের জানুয়ারী মাসের হিসাব অনুসারে রেল ব্যবস্থাটিতে রঙ দ্বারা চিহ্নিত পাঁচটি নিয়মিত প্ররিষেবা প্রদানকারী লাইন এবং বিমানবন্দর এক্সপ্রেস লাইন চালু রয়েছে, যাদের মোট দৈর্ঘ্য ২১৩ কিলোমিটার (১৩২ মাইল)। এই ২১৩ কিলোমিটার মেট্রো রেলপথে ১৬০ টি স্টেশন (বিমানবন্দরে এক্সপ্রেস লাইনে ৬ টি) রয়েছে। মেট্রো রেল ব্যবস্থাটিতে ভূগর্ভস্থ, ভূতল এবং উত্তলিত স্টেশনগুলির মিশ্রণ রয়েছে, যেগুলি ব্রড-গেজ অথবা স্টান্ডার্ড-গেজ লাইন ব্যবহার করে। তৃতীয় পর্যায় (১১২ কিলোমিটার) এবং চতুর্থ পর্যায় (১০৮.৫ কিমি) যথাক্রমে ২০১৮ এবং ২০২২ সালের মধ্যে সমাপ্ত হবে। এই দুটি পর্যায়ের নির্মান শেষে মেট্রো ব্যবস্থাটি ৪১৩.৮ কিমি দীর্ঘ হবে। সেই সময়ে এটি লন্ডন ভূগর্ভস্থ রেল ব্যবস্থার চেয়ে দীর্ঘতর হবে। মেট্রো ব্যবস্থাটি বর্তমানে (ডিসেম্বর ২০১৮) ৩১৪ কিমি।
মারে গ্যারেটি
মারে গ্যারেটি (১৯ মে ১৯৩৮ – ১৬ মে ১৯৮১) ছিলেন একজন অস্ট্রেলীয় সাঁতারু। তিনি ১৯৫৬ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
তড়িচ্চালক শক্তি
তড়িচ্চালক শক্তি বা '''ই. এম. এফ'''. (Electromotive Force) হলো বৈদ্যুতিক ক্রিয়া যা একটি বৈদ্যুতিক উৎস থেকে উৎপন্ন হয়। ই এম এফ কে E বা ℰ দিয়ে প্রকাশ করা হয় এবং একে ভোল্ট (ভোল্ট) এককে পরিমাপ করা হয়। কেবলমাত্র, একক চার্জ একটি বদ্ধ চক্র বা পরিবাহীতে (কনডাক্টর) যখন সম্পূর্ণ ঘুরে তখন ই এম এফ বা তড়িচ্চালক শক্তি উৎপন্ন হয়। তড়িচ্চালক শক্তিকে নিম্নরূপে সঙ্গায়িত করা যায়,
কোন বর্তনী তে তড়িৎপ্রবাহ চালনা করার জন্য তড়িৎশক্তির প্রয়োজন হয়। কোন তড়িৎ উৎস এক কুলম্ব আধানকে বর্তনীর এক বিন্দু থেকে উৎসসহ সম্পূর্ণ বর্তনী ঘুরিয়ে ঐ বিন্দুতে আনতে যে পরিমাণ কাজ সম্পন্ন হয় তাকে ঐ উৎসের তড়িচ্চালক শক্তি বলে। যেমন একটি ব্যাটারির শক্তি তড়িচ্চালক শক্তি। ব্যাটারিতে রাসায়নিক শক্তি তড়িৎ শক্তিতে রুপান্তরিত হয়।
E বা ℰ = dw/dq
= কাজের একক/ চার্জের একক
রাসায়নিক উৎস
১৯শতকের দিকে বিজ্ঞানীদের প্রশ্ন ছিল কীভাবে ব্যাটারি (গ্যালভানিক কোষ) তড়িচ্চালক শক্তি উৎপন্ন করে। অবশেষে ১৮৮৯ সালে ওয়ালথের নার্নস্ট (Walther Nernst) নির্ণয় করেন প্রাথমিক ভাবে ইলেকট্রোড বা তড়িৎদ্বার ও তড়িৎ-বিশ্লেষ্যের মধ্যে সংযোগের ফলে তড়িচ্চালক শক্তি উৎপন্ন হয়।
অণু বা ধাতব পদার্থের মধ্যকার পরমাণু গুলো রাসায়নিক বন্ধন দ্বারা যুক্ত থাকে, যার কারনে অণু বা ধাতব পদার্থটির গঠন দৃঢ় হয়। যখন অণু অথবা ধাতব পদার্থকে তুলনামুলকভাবে উচ্চ শক্তির কাছাকাছি আনা হয় তখন তাদের মধ্যে স্বতঃস্ফূর্তভাবে বিক্রিয়া হয় এবং তাদের মধ্যকার বন্ধন পুনর্বিন্যস্ত হয় ফলে কিছু মুক্ত শক্তির উদ্ভব হয়। ব্যাটারিতে অর্ধ বিক্রিয়া হয়। যার একটিতে ইলেক্ট্রনের গ্রহণ ঘটে ( জারণ অর্ধ বিক্রিয়া) আর অন্যটিতে (বিজারণ অর্ধ বিক্রিয়া) ইলেক্ট্রনের ত্যাগ ঘটে। স্বতঃস্ফূর্ত রাসায়নিক বিক্রিয়া তখনই ঘটে যখন ইলেক্ট্রন ইলেক্ট্রোড থেকে পরিবাহি তারের মধ্য দিয়ে প্রবাহিত হয়। আর তড়িৎ শক্তি ততক্ষন থাকে যতক্ষন মুক্ত শক্তি থাকে।